Ad excellentissimum uirum, maximum antiquitatis ac litterarum obseruatorem, dominum Conradum Peittinger, utriusque iuris doctorem, Tranquillus Parthenius
Ad excellentissimum uirum, maximum antiquitatis ac litterarum obseruatorem, dominum Conradum Peittinger, utriusque iuris doctorem, Tranquillus Parthenius 
Inclyte sacrarum custos sanctissime legum,
      Conrade, Aonii maxima cura gregis,
Quem proceres magnique duces, quem Caesar honore
      Prosequitur, uitae spesque decusque meae,
Quas ego pro meritis aequas tibi reddere laudes, 
      Quas possim dignas ipse referre uices?
Me premit externis fortuna uolubilis oris
      Et lacerant saeui lintea nostra noti.
Liquerunt uirides mea tristia tempora lauri,
      Funestis Erato non manet apta locis. 
At non dura tamen, non impia fata nec aer
      Efficient [?] nullo cura dolorque modo
Quin, Conrade, tuae cupiam meminisse Mineruae,
      Deditus ingenio pectoribusque tuis.